OpenLLM-France/wikimedia huggingface dataset:
# Sergi Durbà Cardo

* No s'ha de confondre amb Sergi Durà.
Sergi Durbà Cardo (Sagunt, 4 de febrer de 1979) és llicenciat en filologia, professor de llengua i literatura i escriptor. Nascut a Sagunt i resident a Alzira, és membre de l'AELC (Associació d'Escriptors en Llengua Catalana).
Ha guanyat diversos premis literaris de narrativa com el Benvingut Oliver de Catarroja (2020) i el Vila d'Almassora (2021).
També és un difusor de la pilota valenciana,de la qual n'ha parlat a bastament en els seus textos i en nombrosos articles d'opinió publicats al seu blog personal i a Pilota Viu.

## Obres publicades

* Camins al sud (2012)
* Costumari de records (2015)
* Paco Cabanes "el Genovés", l'heroi esportiu dels valencians (2017)
* Colp a colp, glosses sobre pilota valenciana (2019)
* Les Nostres Festes (2020)
* Amanda (2020)
* El cant de les granotes (2021)
* Trinquets trencats (2023)

## Referències

* ↑ Dolors Jimeno. «Univers Durbà». Intersindical, 04-02-2016. [Consulta: 16 maig 2020].
* 1 2 «Sergi Durbà, el costumista insòlit». Revista Saó, 21-12-2020. [Consulta: 11 desembre 2022].
* ↑ «Més enllà de la trinxera». L'Accent. [Consulta: 11 desembre 2022].
* ↑ «La remor del temps | Descriu», 20-02-2020. [Consulta: 13 abril 2024].
* ↑ «Paco Cabanes 'el Genovés', l'heroi esportiu dels valencians | Sergi Durbà» (en catalan), 08-02-2017. [Consulta: 19 abril 2024].
* ↑ Xescoarechavala. «Xesco Arechavala: Amanda, de Sergi Durbà», divendres, 26 novembre 2021. [Consulta: 11 desembre 2022].
* ↑ Escartí, Vicent Josep. «Records i granotes», 08-05-2022. [Consulta: 11 desembre 2022].
* ↑ «“Trinquets trencats” o el desballestament valencià d’un patrimoni únic» (en catalan), 29-01-2024. [Consulta: 13 abril 2024].

## Enllaços externs

* A Sergi Durbà res li és alié, ell observa, calla i escolta, per Manel Alonso
* www.costumaridurba.blogspot.com, blog de Sergi Durbà
* Un viatge a una altra temporalitat, per Enric Gil Muñoz
* Sergi Durbà Cardo. Associació d'Escriptors en Llengua Catalana
# Pernette Du Guillet

Pernette Du Guillet (1520 – 7 de juliol de 1545) va ser una poetessa francesa del Renaixement.
Va néixer en una família noble francesa a Lió i es va casar el 1537 o 1538 amb el cognom Du Guillet. Durant la primavera de 1536, es va trobar amb el poeta Maurice Scève, 19 anys més gran que ella, i convertint-se en la seva musa poètica, inspirant la seva "Délie". D'aquest treball n'ha arribat la reputació de la seva bellesa i cultura. Va viure a Lió, que va florir culturalment durant la seva vida. Després de la seva mort, la seva poesia va ser publicada a "Rymes de Gentille et Vertueuse Dame, Pernette du Guillet".

## Referències

* ↑ Encyclopedia of women in the Renaissance: Italy, France, and England. ABC-CLIO, Inc, 2007.

## Enllaços externs

* Poems by Pernette Du Guillet Arxivat 2009-02-26 a Wayback Machine. (en francès)
* Website on Pernette Du Guillet (en francès)
# Ruta d'Occitània 2018

La Ruta d'Occitània 2018, 42a edició de la Ruta d'Occitània, es disputà entre el 14 al 17 de juny de 2018 repartits entre quatre etapes, amb inici a Vilamanda i final a Nogaròu. La cursa formava part del calendari de l'UCI Europa Tour 2018, amb una categoria 2.1.

## Equips

L'organització convidà a prendre part en la cursa a disset equips:

## Etapes

| Etapa | Data | Ciutats d'etapa | Distància (km) | Vencedor de l'etapa | Líder de la general |
| 1a etapa | 14 de juny | Carmauç – Carmauç | 168 | Nacer Bouhanni | Nacer Bouhanni |
| 2a etapa | 15 de juny | Sent Gaudenç – Masseuva | 173 | Clément Venturini | Nacer Bouhanni |
| 3a etapa | 16 de juny | Prat e Bonrepaus – Les Monts d'Òlmes | 198,4 | Alejandro Valverde Belmonte | Alejandro Valverde Belmonte |
| 4a etapa | 17 de juny | Mirapeis – Càsols de Besièrs | 192,7 | Anthony Roux | Alejandro Valverde Belmonte |

### 4.ª etapa
## Classificació final

Font: ProCyclingStats :

## Evolució de les classificacions

Tableau récapitulatif de l'évolution des différents classements de la compétition :
| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Nacer Bouhanni | Nacer Bouhanni | Nacer Bouhanni | Meron Abraham | Meron Abraham | Team Sky |
| 2 | Clément Venturini | Nacer Bouhanni | Nacer Bouhanni | Fabien Doubey | Clément Venturini | Saint Michel-Auber 93 |
| 3 | | | | | | |
| 4 | | | | | | |
| Classificacions finals | Classificacions finals | | | | | |

## Enllaços externs

* Web oficial (francès)
# Lieja-Bastogne-Lieja 2009

La Lieja-Bastogne-Lieja 2009 fou la 95a edició de la clàssica ciclista Lieja-Bastogne-Lieja. Es va disputar el diumenge 26 d'abril de 2009 sobre un recorregut de 261 km, amb sortida i arribada a la ciutat belga de Lieja.
Aquesta ha estat la darrera de les tres curses de les Ardenes, després de l'Amstel Gold Race i la Fletxa Valona.
El vencedor de la cursa fou el luxemburguès Andy Schleck, que arribà a la meta en solitari després d'atacar a uns 20 km de l'arribada en una de les nombroses cotes que supera el recorregut. En segona posició arribà el català Joaquim Rodríguez, que s'escapà del gran grup en el darrer quilòmetre i arribà amb uns quants segons per davant d'aquest. El tercer, i primer del gran grup, fou l'italià Davide Rebellin.

## Classificació final

| | Ciclista | Equip | Temps |
| 1 | Andy Schleck | Team Saxo Bank | 6h 34' 32" |
| 2 | Joaquim Rodríguez | Caisse d'Epargne | + 1' 17" |
| 3 | Davide Rebellin | Diquigiovanni-Androni | + 1' 24" |
| 4 | Philippe Gilbert | Silence-Lotto | m. t. |
| 5 | Sergei Ivanov | Team Katusha | m. t. |
| 6 | Simon Gerrans | Cervélo TestTeam | m. t. |
| 7 | Damiano Cunego | Lampre-N.G.C. | m. t. |
| 8 | Benoît Vaugrenard | FDJ | m. t. |
| 9 | Aleksandr Kólobnev | Team Saxo Bank | m. t. |
| 10 | Samuel Sánchez | Euskaltel–Euskadi | m. t. |

## Referències

* ↑ Andy Schleck se proclama campeón de la Lieja-Bastoña-Lieja Publicat a marca.com, 26 d'abril de 2009 (castellà)

## Enllaços externs

* Web oficial
# Dnepróvskaia

Dnepróvskaia - Днепровская (rus) - és una stanitsa del krai de Krasnodar, a Rússia. Es troba a la vora d'un afluent per l'esquerra del riu Kirpili. És a 11 km a l'oest de Timaixovsk i a 66 km al nord de Krasnodar.
Pertanyen a aquesta stanitsa els khútors de Dmítrova, Kalínina, Karla Marksa, Krupskoi, Lénina i Olkhovski.
# Kempnyia guassu

Kempnyia guassu és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Rio de Janeiro).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Froehlich, 1988. Aquatic Insects 10(3):158. «Taylor & Francis Online :: Brazilian Plecoptera 5. Old and new species of Kempnyia (Perlidae) - Aquatic Insects - Volume 10, Issue 3».
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Trends in research in Ephemeroptera and Plecoptera (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».

## Enllaços externs

* Encyclopedia of Life (anglès)
# Riu Saskatchewan Sud

El riu Saskatchewan Sud (en anglès:South Saskatchewan River és un riu del Canadà amb una llargada de 1.392 km.
Neix a Alberta de la confluència del rius Bow i l'Oldman i passa per la ciutat de Medicine Hat a Alberta i la de Saskatoon a Saskatchewan.
Forma el llac Diefenbaker.
El seu afluent principal és el riu Red Deer i s'uneix al riu Saskatchewan Nord per formar el riu Saskatchewan.
Té una conca de prop de 146.100 km² i un cabal de 280 m³/s.
# Sergi Enrique i Montserrat

Sergi Enrique i Montserrat (Matadepera, 22 de setembre de 1987) és un jugador d'hoquei sobre herba català, guanyador d'una medalla olímpica.
Membre de l'Atlètic Terrassa Hockey Club va participar, a vint anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de plata en finalitzar segon en la competició olímpica d'hoquei sobre herba masculina. Al llarg de la seva carrera ha guanyat una medalla en el Campionat del Món d'hoquei sobre herba, una en el Campionat d'Europa i una altra en el Campionat del Món d'hoquei sala.

## Referències

* 1 2 (castellà) www.coe.es - Sergi Enrique Arxivat 2016-03-03 a Wayback Machine.
* 1 2 «Sergi Enrique se convierte en el jugador español con más internacionalidades» (en castellà). Europa Press, 23-08-2019. [Consulta: 26 agost 2019].
# Phrynopus lucida

Phrynopus lucida és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Monteza, J.I., Lehr, E., Aguilar Puntriano, C. & Arizabal, W. 2004. Phrynopus lucida. Llista Vermella d'Espècies Amenaçades de la UICN 2006. Consulta: 16 de gener de 2008.
# Dnepropetrovsk Spútnik

Dnepropetrovsk Spútnik (en ciríl·lic: Днепропетровские Спутник), també coneguda simplement com DS, és el nom d'una sèrie de satèl·lits artificials llançats per la Unió Soviètica entre 1961 i 1982. Els satèl·lits de la sèrie DS van ser utilitzats en varietat de missions, incloent investigacions científiques i tecnològiques, com el seu ús com a objectius de radar. En total es van llançar 182 satèl·lits DS mitjançant coets Kosmos.
El primer satèl·lit DS va ser llançat en el vol inaugural del coet Kosmos-2I el 27 d'octubre de 1971. No va arribar a arribar a òrbita a causa d'una fallada en un component del coet. Un segon intent també va fracassar a causa d'una fallada en la segona etapa del coet llançador. El tercer intent va tenir èxit, després d'això el satèl·lit DS en òrbita va passar a ser denominat Cosmos 1. La designació Cosmos es va aplicar a tots els satèl·lits DS excepte als quals no van arribar a arribar a òrbita i a uns pocs llançats sota el programa Intercosmos.
L'últim satèl·lit DS, Cosmos 1375, va ser llançat a bord d'un Kosmos-3M el 6 de juny de 1982. Es va tractar d'un satèl·lit usat com a objectiu per a una arma anti-satèl·lit.

## Vegeu també

* Cosmos 221
* Cosmos 421
* Cosmos 423

## Referències

* 1 2 3 Wade, Mark. «DS». Encyclopedia Astronautica. [Consulta: 12 octubre 2009].
* ↑ Wade, Mark. «DS-P1-M». Encyclopedia Astronautica. [Consulta: 12 octubre 2009].
* ↑ Wade, Mark. «Kosmos 3». Encyclopedia Astronautica. [Consulta: 12 octubre 2009].
# Kempnyia petersorum

Kempnyia petersorum és una espècie d'insecte plecòpter pertanyent a la família dels pèrlids.

## Descripció

* Els adults presenten un patró de coloració distintiu, el cap amb una àmplia banda fosca a la zona dorsal i més pàl·lida als laterals, el pronot de color marró i les ales translúcides.
* Les ales anteriors del mascle fan 10,5 mm de llargària i les de la femella 14,5.
* La placa subgenital de la femella és gran i el·líptica.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Brasil (Paranà i São Paulo).

## Referències

* ↑ Klapálek, 1914. Cas. ces. Spol. ent. 11:60, 68.
* ↑ uBio (anglès)
* ↑ Froehlich, 1996. Mitt. Schweiz. ent. Ges. 69(1):119.
* ↑ Catalogue of Life (anglès)
* ↑ Froehlich, Claudio G., 2011. Notes on Kempnyia, with the description of three new species (Plecoptera: Perlidae). Illiesia, 7(13):133-141. «PDF».
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF».
* ↑ Checklist dos Plecoptera (Insecta) do Estado de São Paulo, Brasil Arxivat 2010-12-17 a Wayback Machine. (portuguès)

## Enllaços externs

* Encyclopedia of Life (anglès)
# Rodolpho Barteczko

Rodolpho Barteczko, conegut com a Patesko, (Curitiba, 12 de novembre de 1910 - Rio de Janeiro, 13 de març de 1988) fou un jugador de futbol brasiler de les dècades de 1930 i 1940.

## Trajectòria

Era un davanter brasiler d'origen polonès. Durant la seva carrera (1930-1943) jugà com a principals equips al Nacional d'Uruguai (on guanyà dos campionats nacionals, 1933 i 1934) i al Botafogo, on guanyà el campionat estatal de 1935. Jugà 15 partits amb la selecció del Brasil, essent convocat per disputar els Mundials d'Itàlia 1934 i França 1938.

## Referències

* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
* ↑ «Partits selecció 1». RSSSF Brasil. [Consulta: 17 març 2014].
* ↑ «Partits selecció 2». RSSSF Brasil. [Consulta: 17 març 2014].
# Serrat de la Capella

«Serrat de la Capella» té aquests significats:
* Serrat de la Capella: barri de la Seu d'Urgell, a l'Alt Urgell
* Serrat de la Capella: serrat dels Masos de la Coma, en el terme municipal de Conca de Dalt, al Pallars Jussà
# Penafiel

Penafiel és un municipi portuguès, situat al districte de Porto, a la regió del Nord i a la Subregió del Tâmega. L'any 2004 tenia 72.095 habitants. Es divideix en 38 freguesies. Limita al nord amb Lousada, al nord-est amb Amarante, a l'est amb Marco de Canaveses, al sud amb Castelo de Paiva i a l'oest amb Gondomar i Paredes.

## Demografia

Població del concelho de Penafiel (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 18576 | 26944 | 31799 | 37496 | 49924 | 64267 | 68444 | 71800 | 72095 |

## Freguesies

| Abragão Boelhe Bustelo Cabeça Santa Canelas Capela Castelões Croca Duas Igrejas Eja Figueira Fonte Arcada Galegos | Guilhufe Irivo Lagares Luzim Marecos Milhundos Novelas Oldrões Paço de Sousa São Miguel Paredes Penafiel Perozelo Pinheiro | Portela Rans Rio de Moinhos Rio Mau Santa Marta Santiago de Subarrifana São Mamede de Recezinhos São Martinho de Recezinhos Sebolido Urrô Valpedre Vila Cova |
# Saarland Trofeo

El Saarland Trofeo, fins al 2016 conegut com a Trofeu Karlsberg, és una competició ciclista per etapes que es disputa al Saarland, a Alemanya. Creat al 1988, des del 2008 forma part de la Copa de les Nacions UCI júnior. Està reservada a ciclistes de categoria júnior (17 i 18 anys).

## Palmarès

| Any | Vencedor | Segon | Tercer |
| Trofeu Karlsberg ||||
| 1988 | Roman Judèz | | |
| 1989 | Bobby Julich | | |
| 1990 | Volker Marquard | Heiko Sigmund | Ralf Grabsch |
| 1991-1992 | No disputat | No disputat | No disputat |
| 1993 | Jerome Klein | Jörg Jaksche | Roland Doring |
| 1994 | Andreas Klier | Ronny Lauke | Jerome Klein |
| 1995 | Holger Loew | Jean-Patrick Nazon | René Wolff |
| 1996 | Dimitri Dementiev | Denis Bondarenko | Dmitri Gainitdinov |
| 1997 | Robert Kaiser | Brian Hayes | Thomas Hierlwimmer |
| 1998 | Anthony Geslin | Björn Schröder | Mark Scheinder |
| 1999 | Petter Renäng | Theo Eltink | Steve Cummings |
| 2000 | Marcel Sieberg | Piotr Mazur | Marcus Burghardt |
| 2001 | Marcus Burghardt | Thomas Fothen | Mathieu Perget |
| 2002 | Felix Odebrecht | Sebastian Schwager | Nico Graf |
| 2003 | Anton Rechetnikov | Nico Graf | Artur Gajek |
| 2004 | Anders Berendt Hansen | Sebastian Hans | Petr Novotný |
| 2005 | Gatis Smukulis | Stefan Denifl | Florian Frohn |
| 2006 | Oliver Giesecke | Dmitriy Sokolov | Matthias Krizek |
| 2007 | Matthias Brändle | Dominik Nerz | Indulis Bekmanis |
| 2008 | Michał Kwiatkowski | Vegard Breen | Wilco Kelderman |
| 2009 | Emil Hovmand | Dylan van Baarle | Nikias Arndt |
| 2010 | Lawson Craddock | Bob Jungels | Jasha Sütterlin |
| 2011 | Pierre-Henri Lecuisinier | Rasmus Lund Hestbek | Ivar Slik |
| 2012 | Mads Pedersen | Fredrik Ludvigsson | Taylor Eisenhart |
| 2013 | Mads Pedersen | Geoffrey Curran | Mathias Rask Jeppesen |
| 2014 | Edward Dunbar | Lennard Kämna | Benjamin Brkic |
| 2015 | Patrick Haller | Thomas Vereecken | Clément Bétouigt-Suire |
| 2016 | Brandon McNulty | Ethan Hayter | Ian Garrison |
| Trofeo der Gemeinde Gersheim ||||
| 2017 | Julius Johansen | Niklas Märkl | Daan Hoole |
| LVM Saarland Trofeo ||||
| 2018 | Søren Wærenskjold | Karel Vacek | Ludvig Aasheim |
| 2019 | Hannes Wilksch | Marco Brenner | Maurice Ballerstedt |
| 2020 | suspés | suspés | suspés |
| 2021 | Trym Brennsæter | Moritz Kärsten | Maxence Place |
| 2022 | Mathieu Kockelmann | Thibaud Gruel | Jørgen Nordhagen |
| 2023 | Louis Leidert | Patrick Frydkjær | Tomos Pattinson |

## Referències

* ↑ Palmarès a sitiodeciclismo.net
* ↑ Palmarès a procyclingstats.com
* ↑ L'eslovè Kristjan Kumar fou el vencedor, però fou desqualificat per dopatge (À 18 ans, Kristjan Kumar positif à l’EPO !)

## Enllaços externs

* Pàgina oficial
# Dmítrov

Dmítrov - Дмитров (rus) - és una ciutat de l'óblast de Moscou, a Rússia.

## Història

Dmítrov fou fundada en un bosc per Iuri Dolgoruki el 1154 a l'indret on va néixer el seu fill Vsévolod III. El seu nom prové del fet que el sant patró de Vsevolod era Demetri. Al segle xiii la vila es trobava en la confluència de les fronteres de Moscòvia, Tver i Pereslavl-Zalesski. La vila va pertànyer als prínceps de Galícia-Mersky, més al nord, fins al 1364, i de seguida s'incorporà a Moscòvia. Demetri I de Moscou i el seu net Basili II acordaren Dmítrov com herència als seus fills més petits, i així fou com la vila esdevingué la capital de tot un petit principat.
El regnat de Iuri Ivànovitx (1503-1533), fill d'Ivan III, inaugurà l'època d'or de Dmítrov. Fou durant el seu regnat que es construïren el kremlin i la catedral de l'Assumpció, així com una segona catedral dedicada als sants Boris i Gleb. De seguida la vila passà a les mans del seu germà Iuri, André de Staritsa. El 1569 fou conquerida per Vladímir de Staritsa i incorporada a Oprítxnina, quan entrà en una fase de declivi. La vila patí diverses destruccions durant els problemes de l'Interregne, al començament del segle xvii, quan fou saquejada pels polonesos.
El 1812 Dmítrov fou ocupada per la Grande Armée. Durant els anys 1930 el kremlin fou investigat pels arqueòlegs soviètics. Fora de la catedral de l'Assumpció, els principals monuments de la regió de Dmítrov són el monestir de Sant Borís i Sant Gleb, el monestir de Sant Nicolau, a la vora del Petxnotxa, i el de la Nativitat de la Verge a Medvejia Pustin, tots tres del segle xv.
# Kochav Yaakov

Kochav Yaakov (en hebreu: כוכב יעקב) (en català: L'estel de Jacob) és un assentament religiós israelià, que està situat al consell regional de Matte Binyamin, a l'Àrea de Judea i Samaria, a la Cisjordània ocupada. L'assentament, es troba a uns deu minuts en cotxe dels barris de Jerusalem de Pisgat Zeev i Neve Yaakov. El 2021 comptava amb una població de 9.524 habitants.

## Història

Kochav Yaakov va ser fundat el 1985 pel moviment Amana, i va ser inicialment anomenat Abir Yaakov en honor del rabí Yaakov Abuhatzeira. El 1988, el seu nom va ser canviat per Kochav Yaakov. El barri haredí de Tel Zion, que fou establert el 1990, és part del llogaret.

## Educació

El sistema educatiu de Kochav Yaakov inclou guarderies, llars d'infants, i escoles religioses.

## Residents notables

* Bat El Gatterer, campiona europea i olímpica de Taekwondo.

## Referències

* ↑ «Població a les localitats 2021» (xlsx). Oficina Central d'Estadístiques d'Israel, 2021.
# Rodolí

* Aquest article tracta sobre els quadrets d'una auca. Si cerqueu l'estrofa de dos versos, vegeu «Apariat».
Un rodolí o redolí és cadascun dels quaranta-vuit quadrets o figures que componen una auca així com els versos que l'acompanyen, sovint en forma d'apariat i més en general dos versos senzills que es col·loquen enmig d'una obra major, com a cloenda d'estrofa, o fins i tot inserit en obres en prosa i endevinalles. Té un caràcter lúdic que el diferencia d'altres agrupacions de versos.

## Exemple

| « | Escarlets tendres, m’apar Que són bons per confitar. Rossinyols, llengües de bou I d'altres, si això no et cou. | » |
| — Joaquim Codina i Vinyes, Bolets bons i bolets que maten (1929) |||

## Referències

* ↑ «redolí», variant normativa preferent en el Diccionari normatiu valencià de l'Acadèmia Valenciana de la Llengua.
* ↑ «Rodolí». Gran Enciclopèdia Catalana. Barcelona: Grup Enciclopèdia Catalana.
* ↑ «Rodolí». Gran Enciclopèdia Catalana. Barcelona: Grup Enciclopèdia Catalana.
* ↑ «Rodolí». Gran Enciclopèdia Catalana. Barcelona: Grup Enciclopèdia Catalana.
* ↑ «Joaquim Codina i Vinyes 1867-2017», 1929.

## Vegeu també

* Auca
* Apariat

## Enllaços externs

* Rodolí a Rodamots.
* Rodolins i retrucs a Rodamots
Viccionari
# Phyllodia

Phyllodia és un subgènere de ratpenats de la família dels mormoòpids. Les espècies d'aquest grup són originàries de Meso-amèrica i el Carib.

## Taxonomia

* P. alitonus
* P. fuscus
* P. mesoamericanus
* P. mexicanus
* Ratpenat de bigotis de Parnell (P. parnellii)
* P. portoricensis
* P. pristinus †
* P. pusillus
* P. rubiginosus

## Referències

* ↑ Phyllodia a Mammal Species of the World (MSW) (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Saasenheim

Saasenheim (en alsacià Sààse) és un municipi francès, situat a la regió del Gran Est, al departament del Baix Rin. L'any 1999 tenia 479 habitants. Limita amb Richtolsheim al sud-oest, Sundhouse al nord-oest i Schœnau al sud-est.
Forma part del cantó de Sélestat, del districte de Sélestat-Erstein i de la Comunitat de comunes del Ried de Marckolsheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 413 | 424 | 447 | 447 | 458 | 479 |

## Administració

Llista d'alcaldes :
| Període | Identitat | Partit |
| 2001-2008 | Jean Paul Fahrner | |
| 2008- | Norbert Lombard | |

## Agermanaments

* Casolés
* Salanhac e Aivigas
# Lissos

* Si cercau la ciutat de Lissos de l'Epir, vegeu Lissus. Pel riu de Tràcia, vegeu riu Lissos.
Lissos (grec antic: Λίσσος, llatí: Lissus) era una ciutat de la costa sud de Creta, situada entre Sia i Calàmida.
Lissos i Sia eren els ports d'Eliros, que va formar part de la Lliga de les Muntanyes juntament amb Pecilàs, Tarra i Hirtacina. Lissos sembla que era la sola ciutat de la costa que batia la seva pròpia moneda, segurament per mor de la seva importància comercial. Les monedes portaven imatges d'Àrtemis, o potser la nimfa Britomartis, i un dofí amb la inscripció ΛΙΣΊΩΝ 'dels de Lissos'. El Periple de Pseudo-Escílax parla de la importància del port. Era una seu episcopal en temps del geògraf Hièrocles, al segle vi.
Correspon a les restes que hi ha a l'església de Sant Quirze, vora la vila de Súgia, que té una capella que incorpora blocs de marbre antics. Les restes, no gaire lluny d'una platja de grava, també contenien terres de mosaic romans, i s'hi pot arribar caminant de Súgia, a uns 5km.

## Referències

* ↑ Smith, William (ed.). «Lissus». Dictionary of Greek and Roman Geography (1854). [Consulta: 15 gener 2021].